Tiener voor skool met skerp voorwerp gesteekArgieffoto ŉ 15-jarige seun van Kaapstad is Vrydag deur ŉ onbekende persoon aangeval en met ŉ skerp voorwerp gesteek. Kapt. Frederick van Wyk, ŉ polisiewoordvoerder, sê die voorval het voor skool in Merrydalerylaan in Portland, Mitchells Plain, plaasgevind. “Die tiener is in die maag gesteek en is na ŉ nabygeleë hospitaal geneem vir verdere behandeling,” het Van Wyk gesê. ŉ Saak van poging tot moord is aanhangig gemaak. Die motief vir die aanval is nog nie bekend nie. – SAPA